《别袁席之二首》
宋代·敖陶孙

漏尽有行客，袁侯挽不来。
掉头缁尘中，胡为此徘徊。
何处非诗具，螺江如泼醅。
公子亦岂痴，索笑西湖梅。
平生诗书腹，不计簿领材。
噫呜梁父吟，慷慨新丰杯。
梦作方士凫，唤杖听风雷。
何知江东路，瘦马冲尘埃。
君名在吏部，作君始此回。
兽弱而弩强，蹙缩生自猜。
自猜固如此，一语须君裁。
王事有靡监，柴车谁当推。
行矣勿告劳，试身文书堆。

作者简介：字器之，号臞翁，一号臞庵，自称“东塘人”。淳熙七年（1180年）乡荐第一，客居昆山。在太学，曾写诗送朱熹，又作诗悼赵汝愚，忤韩侂胄。庆元五年（1199年）进士。历任海门县主簿，漳州府学教授、广东转运司主管文字。因临安书商陈起刊刻《江湖集》受株连贬官。官至温陵通判。宝庆三年（1227年）卒。著有《臞翁诗集》2卷，收入《南宋群贤小集》。《江湖集》、《江湖后集》可见其佚诗。